Канеўская

Канеўская (руск.: Каневска́я) — станіца ў Расіі, адміністрацыйны цэнтр Канеўскага раёна Краснадарскага края. Насельніцтва — 44 386 чал. (2010). Найбуйнейшы населены пункт сельскага тыпу ў Расіі. Месцазнаходжанне Размешчана ў 128 км на поўнач ад Краснадара ў межах Кубана-Прыазоўскай нізіны. Станіца раскінулася пры зліцці ракі Чэлбас (басейн Азоўскага мора) з прытокамі Сярэдні Чэлбас і Сухі Чэлбас. Працягласць: 10 км з поўначы на поўдзень, 5 км з захаду на ўсход. Агульная плошча станіцы — 2399 га, працягласць дарог — 178,59 км. Гісторыя Канеўская заснавана ў 1794 годзе падпалкоўнікам кубанскіх казачых войскаў Паўлам Жыватоўскім ў ліку першых сарака паселішчаў чарнаморскіх казакоў на Кубані. Назва была перанесена з курэня Сечы, які, у сваю чаргу, названы па горадзе Канеў. Насельніцтва Найбуйнейшая станіца Кубані і найбуйнейшы сельскі населены пункт у Расіі (пасля надання ў 2015 годзе статусу пасёлка гарадскога тыпу станіцы Арджанікідзаўская). Канеўская разам з суседняй станіцай Старадзеравянкаўская на процілеглым правым беразе Чалбаса ўтвараюць адзінае паселішча з амаль 60-тысячным насельніцтвам. Колькасць насельніцтва станіцы па гадах: 1794 — 1,1 тыс. чал. 1849 — 3,5 тыс. чал. 1875 — 4,9 тыс. чал. 1897 — 9,4 тыс. чал. 1925 — 15,6 тыс. чал. 1989 — 36,1 тыс. чал. 2001 — 46,3 тыс. чал. 2010 — 44,3 тыс. чал. Транспарт Праз станіцу праходзіць чыгуначная магістраль Растоў-на-Доне — Краснадар (некалькі электрычак з Цімашоўска і Старамінскай, экспрэс Растоў — Краснадар). Ёсць чыгуначная станцыя Канеўская на адрэзку Цімашоўск — Старамінская. Штодзённыя цягнікі ідуць праз Канеўскую. Праз станіцу праходзіць аўтамабільная траса Краснадар — Ейск. Бліжэйшы аэрапорт знаходзіцца за 140 кіламетраў, каля Краснадара. Прыгарадныя аўтобусы: Канеўская — Ейск, Канеўская — Прыморска-Ахтарск, Канеўская — Сочы, Канеўская — Армавір. Унутры станіцы пасажырскія перавозкі ажыццяўляюцца сеткай маршрутных таксі. Славутасці Свята-Пакроўскі храм Лядовы палац Палац спорту Стадыён «Алімп» Стадыён «Факел» Гісторыка-краязнаўчы музей Заапарк Парк імя 30-годдзя Перамогі Парк імя 300-годдзя Кубанскага казацкага войска Першая мастацкая галерэя І.Пагарэлава станіцы Канеўская Спасылкі Інфармацыйны партал станіцы Канеўская Архівавана 8 сакавіка 2019. (руск.) Канеўская тэлестудыя ТВК (руск.)